న్యూఢిల్లీ: కాంగ్రెస్ పార్టీలో ఎట్టకేలకు నూతన శకం ఆరంభమైంది. కార్యకర్తల సంబరాలు, నేతల ఆనందోత్సాహాల మధ్య ఏఐసీసీ నూతన అధ్యక్షుడిగా రాహుల్ గాంధీ బాధ్యతలు స్వీకరించారు. 19 ఏళ్ల పాటు నిర్విరామంగా పార్టీకి పెద్దదిక్కుగా వ్యవహరించిన సోనియా గాంధీ... ఇవాళ తన కుమారుడు రాహుల్ గాంధీకి పార్టీ చీఫ్ బాధ్యతలు అప్పగించారు. దాదాపు గంటపాటు లాంఛనంగా జరిగే కార్యక్రమాల తర్వాత రాహుల్ గాంధీ పార్టీ అధినేతగా బాధ్యతలు స్వీకరించారు. ఈ కార్యక్రమానికి సోనియాతో పాటు రాహుల్ సోదరి ప్రియాంకా గాంధీ, మాజీ ప్రధాని మన్మోహన్ సింగ్ సహా పలువురు పార్టీ పెద్దలు హాజరయ్యారు. కాగా రాహుల్ గాంధీ పట్టాభిషేకం సందర్భంగా ఢిల్లీలో పండుగ వాతావరణం చోటుచేసుకుంది. పార్టీ కార్యకర్తలు, నేతలు పెద్ద ఎత్తున టపాసులు కాలుస్తూ.. మిఠాయిలు పంచుకున్నారు. వివిధ ప్రాంతాల నుంచి తరలి వచ్చిన కళాకారులు ప్రదర్శించిన నృత్యాలు విశేషంగా ఆకట్టుకున్నాయి. 2019 ఎన్నికల్లో విజయం సాధించి మళ్లీ అధికారంలోకి రావాలన్న లక్ష్యంతోనే... దాదాపు రెండు దశాబ్దాల తర్వాత పార్టీ భారీ ఎత్తున నాయకత్వ ప్రక్షాళన చేస్తున్నట్టు చెబుతున్నారు. సుదీర్ఘ చరిత్ర కలిగిన కాంగ్రెస్ పార్టీ 2014 లోక్సభ ఎన్నికల్లో కేవలం 44 సీట్లు మాత్రమే దక్కించుకున్న సంగతి తెలిసిందే. 2013 నుంచి కాంగ్రెస్ ఉపాధ్యక్షుడిగా ఉన్న 47 ఏళ్ల రాహుల్ గాంధీ... తాజా పార్టీ అధ్యక్షుడిగా ఏకగ్రీవంగా ఎన్నికయ్యారు. మరోవైపు ఆయన బాధ్యతలు చేపట్టేందుకు ఒక్కరోజు ముందు సోనియా తన రిటైర్మెంట్పై సంకేతాలివ్వడం విశేషం. అయితే కాంగ్రెస్ అధ్యక్షురాలిగా మాత్రమే ఆమె రాజీనామా చేస్తున్నారనీ... రాజకీయాల నుంచి కాదని పార్టీ నేతలు వివరణ ఇచ్చారు.
newdhilly: congress paartiiloo ettakelaku noothana sakam aarambhamaindi. kaaryakartala sambaraalu, nethala aanandotsaahaala madhya aicc noothana adhyakshudigaa rahul gaandhi baadhyatalu sweekarinchaaru. 19 ella paatu nirviraamamgaa paarteeki peddadikkugaa vyavaharinchina sonia gaandhi... ivaala tana kumarudu rahul gaandheeki party cheef baadhyatalu appaginchaaru. daadaapu gantapaatu laanchanamgaa jarige kaaryakramaala tarvaata rahul gaandhi party adhinetagaa baadhyatalu sweekarinchaaru. ee kaaryakramaaniki soniatho paatu rahul sodari prianka gaandhi, maji pradhaani manmohan sing sahaa paluvuru party peddalu haajarayyaaru. kaga rahul gaandhi pattabhishekam sandarbhamgaa dhilleelo panduga vaataavaranam chotuchesukundi. party kaaryakartalu, nethalu pedda ettuna tapasulu kaalustuu.. mitaayilu panchukunnaaru. vividha praantaala nunchi tarali vachina kalaakaarulu pradarsinchina nrutyaalu visaeshamgaa aakattukunnaayi. 2019 ennikallo vijayam saadhinchi malli adhikaaramloki ravalanna lakshyamtone... daadaapu rendu dasaabdaala tarvaata party bhari ettuna nayakatva prakshaalana chestunnattu chebutunnaru. sudeergha charitra kaligina congress party 2014 loksabha ennikallo kevalam 44 seetlu matrame dakkinchukunna sangati telisinde. 2013 nunchi congress upaadhyakshudigaa unna 47 ella rahul gaandhi... taja party adhyakshudigaa ekagreevangaa ennikayyaaru. marovaipu aayana baadhyatalu chepattenduku okkaroju mundu sonia tana retirementpy sanketalivvadam visesham. ayithe congress adhyakshuraaligaa matrame aame rajinama chestunnarani... rajakeeyala nunchi kaadani party nethalu vivarana icharu.